Hollywood-sterre maak nuwe TV-advertensie vir D&G
JY LEES NOU Hollywood-sterre maak nuwe TV-advertensie vir D&G
Dolce & Gabbana stel binnekort 'n splinternuwe video-advertensie bekend. Stefano Gabbana het foto's op Instagram gedeel van die Italiaanse regisseur Martin Scorsese wat in die strate van New York saam met Scarlett Johansson en Matthew McConaughey werk.
Matthew en Scarlett is al vir jare die gesigte van onderskeidelik die mans- en vrouegeur van Dolce & Gabbana The One, maar hierdie is die eerste keer dat die twee Hollywood-sterre saam in 'n advertensieveldtog gaan verskyn.
Het jy al gesien hoe Scarlett in die fliek Hitchcock, wat vroeër die jaar gedraai het, lyk?
Kyk net hoe mooi is Scarlett in 'n vorige video-advertensie van Dolce & Gabbana The One!
Die advertensies is vir 'n splinternuwe veldtog wat die bestaande The One-reeks se mans- en vrouegeur saam gaan adverteer. Volgens E! Online en Daily Mail was Scarlett en Matthew vroeër die jaar ook saam in 'n fotosessie op die strand in Los Angeles vir dié veldtog.
Kyk hier hoe mens 'n mengeldrankie, die Matthew McConaughey, maak!
Met Martin Scorsese (Gangs of New York, The Aviator, The Departed, Shutter Island en Hugo) in die regisseurstoel is ons seker dié advertensie gaan ons na ons asem laat snak. Op die foto's sien ons Scarlett en Matthew in die strate van New York en in 'n swart, klassieke afslaankapmotor van Alfa Romeo, waar hulle 'n verliefde paartjie speel.
Martin Scorsese is ook die regisseur van 'n nuwe fliek met Matthew, Leonardo DiCaprio en Jonah Hill, The Wolf of Wall Street. Dié rolprent, gegrond op 'n ware verhaal, begin in November in die VSA draai.
Kry Scarlett se voorkoms in die SARIE-winkel
Kant - soos dié op Scarlett se rok is besig om die modewêreld oor te neem. Alhoewel dit 'n baie vroulike en romantiese materiaal is, is die tendens om dit meer edgy te dra in verskillende kleure en met stywe materiale af te wissel. Sien voorbeelde daarvan hier.